राजनीतिक मानसिकता परिवर्तन नहुनु हाम्रो आन्तरिक समस्या हो। यो परिवर्तन नहुनुको एक मात्र कारण हाम्रा दलले लोकप्रिय, आर्थिक प्रभाव धेरै नहुने कुरा गरेर भोट बैंकहरु तयार गर्न चाहन्छन् तर यसले कुनै सहयोग गर्दैन्। अल्पकालमा यसले सहयोग गर्ला तर जनता शिक्षित भइसकेका छन्। उनीहरुले बुझिरहेका छन्। संचारमाध्यमहरु यतिधेरै प्रभावकारी भइसकेका छन्। कुनै पनि भाषणबाजीले भलो हुनेवाला छैन भन्ने बुझिसकेका छन्। यत्रो वर्षको दौरानमा पनि देखिने, दिगो आर्थिक वृद्वि दर हुनुपर्ने हो त्यो नभएको कारणले हाम्रो राजनीतिक वृत्तले सोच्ने बेला आएको छ। यसबाहेक कुनै पनि विषयमा हामी समस्या मात्रै देख्छौ।
